1969R2260 — DA — 01.01.1988 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING Nr. 2260/69

af 13. november 1969

om ikke-fastsættelse af tillægsafgifter ved indførsel af levende svin og slagtede svin fra Rumænien

KOMMISSIONEN FOR DE EUROPÆISKE FÆLLESSKABER HAR

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning nr. 121/67/EØF af 13. juni 1967 om den fælles markedsordning for svinekød ( 1 ), senest ændret ved forordning (EØF) nr. 1398/69 ( 2 ), særlig artikel 13, stk. 5,

under henvisning til Kommissionens forordning nr. 202/67/EØF af 28. juni 1967 om fastsættelse af tillægsafgift ved indførsel fra tredjelande af produkter inden for svinekødssektoren ( 3 ), ændret ved forordning nr. 614/67/EØF ( 4 ), særlig artikel 6, og

ud fra følgende betragtninger:

Kommer tilbudsprisen franko grænse på et produkt ned under sluseprisen, forhøjes importafgiften for dette produkt med en tillægsafgift, der er lig med forskellen mellem sluseprisen og tilbudsprisen franko grænse;

denne tillægsafgift anvendes dog ikke over for tredjelande, der er villige og i stand til at garantere, at den pris, der gælder ved indførsel i Fællesskabet af produkter, som har oprindelse i og kommer fra deres territorium, ikke er lavere end sluseprisen, og at enhver forvridning i samhandelen vil blive undgået;

ved skrivelse af 5. november 1969 har de kompetente myndigheder i Den socialistiske republik Rumænien erklæret sig villige til at overtage denne garanti for udførsel til Fællesskabet af levende og slagtede svin. De vil drage omsorg for, at udførslerne af levende svin kun foretages af statsforetagendet Romagricola og udførslerne af slagtede svin kun af statsforetagendet for udenrigshandel Prodexport. De vil ligeledes sørge for, at leveringerne af de nævnte produkter til Fællesskabet ikke sker til franko-grænse-priser, der er lavere end den på dagen for fortoldingen gældende slutpris; med dette formål for øje vil de træffe egnede forholdsregler til at undgå at statsforetagenderne for udenrigshandel Romagricola og Prodexport træffer foranstaltninger, der indirekte kan føre til lavere priser end slusepriserne, såsom overtagelse af afsætnings- og transportomkostninger, rabatydelse, afslutning af aftaler om ydelser, der er afhængige af hinanden, eller enhver anden forholdsregel med tilsvarende virkning;

de kompetente myndigheder i Den socialistiske republik Rumænien har endvidere erklæret sig villige til regelmæssigt gennem statsforetagenderne for udenrigshandel Romagricola og Prodexport at meddele Kommissionen enkeltheder vedrørende udførsel til Fællesskabet af levende og slagtede svin og sætte Kommissionen i stand til løbende at kontrollere virkningen af de trufne foranstaltninger;

de problemer, der er forbundet med overholdelsen af denne garantierklæring er indgående blevet drøftet med repræsentanterne for Den socialistiske republik Rumænien; efter disse drøftelser må det antages, at dette tredjeland er i stand til at overholde sin garantierklæring; som følge heraf skal der ikke opkræves en tillægsafgift ved indførsler af de nævnte produkter, der har oprindelse i og kommer fra Den socialistiske republik Rumænien;

forvaltningskomiteen for svinekød har ikke afgivet nogen udtalelse inden udløbet af den af dens formand fastsatte frist,

UDSTEDT FØLGENDE FORORDNING: